Kirmiz

Kirmiz () ialah sejenis bahan pewarna merah yang diperoleh daripada badan kering serangga sisik betina dalam genus Kermes, terutamanya spesies K. vermilio. Serangga ini parasit yang hidup memakan getah pokok-pokok perumah Quercus coccifera dan Quercus calliprinos di kawasan rantau beriklim Mediterranean. Bahan pewarna ini digunakan sejak zaman dahulu oleh orang-orang tamadun Mesir, Mesopotamia, India, Yunani, Rom, dan Iran purba. Pewarna tersebut juga digunakan untuk tujuan-tujuan sembahyang dan ibadat dalam Bible Ibrani. Warna ini tahan lama pada kain-kain sutera dan bulu. Ia sangat disukai pada zaman pertengahan untuk mewarnakan sutera dan bulu, terutamanya kain sakhlat. Selepas Zaman Pertengahan; ia digantikan dengan pewarna merah lain terutamanya kokineal.

Nama  qirmiz atau kirmiz dalam bahasa Parsi adalah seasal dengan perkataan bahasa Sanskrit कृमिज atau kṛmi yang bermaksud "cacing"; perkataan ini juga asal nama warna kirmizi.

 Rujukan 

Kategori:Sumber CS1 bahasa Ibrani (he)
Kategori:Produk serangga
Kategori:Pencelup haiwan
Kategori:Kermesidae